CELEX: 32011D0626
Language: da
Date: 2011-09-22 00:00:00
Title: 2011/626/EU: Kommissionens gennemførelsesafgørelse af 22. september 2011 om indrømmelse af en undtagelse fra gennemførelsen af Europa-Parlamentets og Rådets forordning (EF) nr. 762/2008 om medlemsstaternes indberetning af statistiske oplysninger om akvakultur for så vidt angår Den Tjekkiske Republik, Storhertugdømmet Luxembourg og Republikken Østrig (meddelt under nummer K(2011) 6533)

23.9.2011   
            
            
               DA
            
            
               Den Europæiske Unions Tidende
            
            
               L 246/33
            
         KOMMISSIONENS GENNEMFØRELSESAFGØRELSE
   af 22. september 2011
   om indrømmelse af en undtagelse fra gennemførelsen af Europa-Parlamentets og Rådets forordning (EF) nr. 762/2008 om medlemsstaternes indberetning af statistiske oplysninger om akvakultur for så vidt angår Den Tjekkiske Republik, Storhertugdømmet Luxembourg og Republikken Østrig
   (meddelt under nummer K(2011) 6533)
   (Kun den franske, den tjekkiske og den tyske udgave er autentiske)
   (2011/626/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 762/2008 af 9. juli 2008 om medlemsstaternes indberetning af statistiske oplysninger om akvakultur og om ophævelse af Rådets forordning (EF) nr. 788/96 (1), særlig artikel 8, stk. 1, og
   ud fra følgende betragtninger:
   
               (1)
            
            
               Hvis en bestemt sektor inden for en medlemsstats akvakulturerhverv ikke kan indgå i statistikkerne, uden at det medfører vanskeligheder, der ikke står i forhold til sektorens betydning, jf. artikel 8 i forordning (EF) nr. 762/2008, kan Kommissionen gøre det muligt for en medlemsstat at undlade at medtage data for den pågældende sektor i de nationale data, der indberettes, eller anvende estimeringsmetoder til tilvejebringelse af data for mere end 10 % af den samlede produktion.
            
         
               (2)
            
            
               Den Tjekkiske Republik, Storhertugdømmet Luxembourg og Republikken Østrig har indgivet anmodninger om at opnå undtagelser.
            
         
               (3)
            
            
               De oplysninger, som Den Tjekkiske Republik, Storhertugdømmet Luxembourg og Republikken Østrig har indsendt, berettiger til indrømmelse af disse undtagelser.
            
         
               (4)
            
            
               Foranstaltningerne i denne afgørelse er i overensstemmelse med udtalelse fra Den Stående Landbrugsstatistiske Komité, som er nedsat ved Rådets afgørelse 72/279/EØF (2).
            
         
               (5)
            
            
               Foranstaltningerne i denne afgørelse supplerer Kommissionens afgørelse 2010/76/EU af 9. februar 2010 om en overgangsperiode, der bevilges Den Tjekkiske Republik, Tyskland, Grækenland, Østrig, Polen, Portugal og Slovenien, med henblik på gennemførelse af Europa-Parlamentets og Rådets forordning (EF) nr. 762/2008 om medlemsstaternes indberetning af statistiske oplysninger om akvakulturproduktionen (3) —
            
         VEDTAGET DENNE AFGØRELSE:
   Artikel 1
   1.   Den Tjekkiske Republik kan nøjes med at indberette estimerede data for værdien af produktionen af hver art, bortset fra Cyprinus carpio (almindelig karpe), i en periode, der slutter den 31. december 2012.
   2.   Denne undtagelse indrømmes for referenceårene 2009-2011.
   Artikel 2
   1.   Storhertugdømmet Luxembourg indrømmes en undtagelse fra sin forpligtelse til at indberette statistikker om hele akvakultursektoren i en periode, der slutter den 31. december 2012.
   2.   Denne undtagelse indrømmes for referenceårene 2008-2011.
   Artikel 3
   1.   Republikken Østrig kan nøjes med at indberette estimerede data for værdien af produktionen af hver art og for produktionen af hver art i klækkerier og yngleanlæg i en periode, der slutter den 31. december 2012.
   2.   Denne undtagelse indrømmes for referenceåret 2011.
   Artikel 4
   1.   Denne afgørelse er rettet til Den Tjekkiske Republik, Storhertugdømmet Luxembourg og Republikken Østrig og meddeles dem.
   2.   Denne afgørelse får virkning ved denne meddelelse.
   
      Udfærdiget i Bruxelles, den 22. september 2011.
      
         
            På Kommissionens vegne
         
         Olli REHN
         
            Medlem af Kommissionen
         
      
   
   
      (1)  EUT L 218 af 13.8.2008, s. 1.
   
      (2)  EFT L 179 af 7.8.1972, s. 1.
   
      (3)  EFT L 37 af 10.2.2010, s. 70.